
RAPORT DE SPECIALITATE

privind prelungirea prin act adiţional,  pe o perioada de 3 ani  a contractului de închiriere nr. 133/1998,  încheiat cu  Biblioteca Judeţeană Timiş

     	Având în vedere Expunerea de motive nr. SC2019-11651/13.05.2019 a Primarului Municipiului Timişoara Dl. Nicolae Robu şi Proiectul de hotărâre privind prelungirea contractului de închiriere nr.133/1998 pentru spaţiul din Timişoara, str.C. Negruzzi nr.1 şi încheierea unui act adiţional pentru prelungire.
	Având  în vedere hotărârea Comisiei  de Analiză a Spaţiilor cu Altă Destinaţie decât aceea de locuinţă situate în imobile proprietatea Primariei Timişoara precum şi în proprietatea Statului Roman, în administrarea Consiliului Local al Municipiului Timişoara înfiinţată prin HCLMT nr.12/26.06.2012 şi modificată prin HCLMT nr.176/11.04.2019 adoptată în şedinţa din data de 09.05.2019, prin care a fost avizată favorabil cererea cu numarul SC2019-008633/08.04.2019 a Bibliotecii Judeţene Timiş privind prelungirea  contractului de închiriere pentru spaţiul aflat în imobilul din Timişoara, str.C. Negruzzi, nr.1, pe o perioadă de 3 ani.
Precizăm urmatoarele: spaţiul pentru care s-a solicitat prelungirea este situat in Timişoara, str.C. Negruzzi, nr.1  în suprafaţa de 274 mp, casa şi curte, deţinut anterior  tot de către Biblioteca Judeţeană Timiş –filiala Fabric Vii în baza contractului de închiriere nr.133/1998, care expiră la data de 01.07.2019.  
Tariful de inchiriere al acestui spaţiu rămâne aşa cum  a fost  stabilit, respectiv   1euro/m.p/lună, conform anexei la HCL NR.71/26.02.2013 .
Acest spatiu este înscris în cartea funciară nr.403882, top 6025, fiind în proprietatea Sfatului Popular al Oraşului Timişoara, nefiind înregistrate sarcini pentru construcţie.
Spaţiul a fost verificat prin adresele :
- SC2019-008633/19.04.2019 Biroul Cladiri Terenuri
- SC2019-8633/09.05.2019     Serviciul Juridic;
- SC2019-008633/24.04.2019 Compartimentul Administrare Fond Funciar; 
În conformitate cu prevederile art.36.alin.2 lit.(c) din Legea nr. 215/2001 privind administraţia publică locală,republicată şi modificată ;
	În temeiul art.45 din Legea nr.215/2001 privind administraţia publică locală, republicată şi modificată;
Având  în vedere prevederile legale expuse în prezentul raport, apreciem că Proiectul de hotărâre  privind prelungirea prin act adiţional, pe o perioadă de 3 ani  a contractului de închiriere nr.133/1998, încheiat cu Biblioteca Judeţeană Timiş, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

